സൂക്ഷിക്കണം..ജാഗ്രത കൈവിടരുത് സംസ്ഥാനത്ത് ലക്ഷണങ്ങളില്ലാത്ത കൊവിഡ് രോഗികള് വര്ധിക്കുന്നു തിരുവനന്തപുരം: ഒരിടവേളയ്ക്ക് ശേഷം കേരളത്തില് ലക്ഷണമില്ലാത്ത കൊവിഡ് രോഗികളുടെ എണ്ണം ഉയര്ന്നതായി റിപ്പോര്ട്ട്. രണ്ട് ഡോസ് വാക്സിന് സ്വീകരിച്ച ശേഷം സെപ്തംബറില് മരിച്ച 7.9 ശതമാനം പേരില് 73.98 ശതമാനം പേര്ക്കും രോഗലക്ഷണങ്ങള് ഇല്ലായിരുന്നുവെന്നാണ് ഇപ്പോള് കണ്ടെത്തിയിരിക്കുന്നത്. ആശുപത്രിയില് പ്രവേശിപ്പിക്കപ്പെട്ട 52.7 ശതമാനം പേര് ഒരു ഡോസ് വാക്സിന് പോലും സ്വീകരിക്കാത്തവരായിരുന്നെന്നും ഈ മാസം 25ന് ചേര്ന്ന കൊവിഡ് അവലോകന യോഗത്തില് ആരോഗ്യ വകുപ്പ് അവതരിപ്പിച്ച റിപ്പോര്ട്ടില് വ്യക്തമാക്കുന്നു. ഈ മാസത്തെ നാലാഴ്ചകളിലായി സംസ്ഥാനത്ത് 1435 മരണങ്ങളാണ് റിപ്പോര്ട്ട് ചെയ്തത്. ഇതില് 114 പേരും രണ്ട് ഡോസ് വാക്സിന് സ്വീകരിച്ചവായിരുന്നു. മാത്രവുമല്ല, വാക്സിനേഷന് കഴിഞ്ഞ് രണ്ടാഴ്ചയ്ക്ക് ശേഷമാണ് ഇവര് മരിച്ചതും. അതേസമയം, മരിച്ച 827 പേര് ഒരു ഡോസ് വാക്സിന് പോലും സ്വീകരിക്കാത്തവരായിരുന്നു. 378 പേര് ഒരു ഡോസ് വാക്സിന് മാത്രം സ്വീകരിച്ചവരും ആയിരുന്നു. ഈ മാസം അവസാനം ആയതോടെ മരണനിരക്കിലും കുറവ് വന്നിട്ടുണ്ട്.The post സൂക്ഷിക്കണം..ജാഗ്രത കൈവിടരുത് സംസ്ഥാനത്ത് ലക്ഷണങ്ങളില്ലാത്ത കൊവിഡ് രോഗികള് വര്ധിക്കുന്നു first appeared on MalayalamExpressOnline.